CELEX: 62015CN0044
Language: lv
Date: 2015-02-05 00:00:00
Title: Lieta C-44/15: Lūgums sniegt prejudiciālu nolēmumu, ko 2015. gada 5. februārī iesniedza Bundesfinanzhof (Vācija) – Hauptzollamt Frankfurt am Main/Duval GmbH & Co. KG

20.4.2015   
            
            
               LV
            
            
               Eiropas Savienības Oficiālais Vēstnesis
            
            
               C 127/11
            
         Lūgums sniegt prejudiciālu nolēmumu, ko 2015. gada 5. februārī iesniedza Bundesfinanzhof (Vācija) – Hauptzollamt Frankfurt am Main/Duval GmbH & Co. KG
   (Lieta C-44/15)
   (2015/C 127/17)
   Tiesvedības valoda – vācu
   
      Iesniedzējtiesa
   
   Bundesfinanzhof
   
      Pamatlietas puses
   
   
      Prasītāja: Hauptzollamt Frankfurt am Main
   
      Atbildētāja: Duval GmbH & Co. KG
   
      Prejudiciālie jautājumi
   
   
               1)
            
            
               Ja nav abstraktas definīcijas par to, kas KN pozīcijas 9025 izpratnē ir termometrs, vai KN pozīcijā 9025 (“Termometri”) izņēmuma veidā ir jāklasificē tikai Harmonizētās sistēmas skaidrojumos par KN pozīciju 9025 B sadaļā (termometri un pirometri ar reģistrācijas kontrolierīcēm – 08.0.- 28.0. punkts) uzskaitītās ierīces?
            
         
               2)
            
            
               Ja atbilde uz pirmo jautājumu ir noraidoša: vai no ierīču uzskaitījuma Harmonizētās sistēmas skaidrojumos par KN pozīciju 9025 ir jāsecina, ka ierīces, kurām nav attiecīgajām ierīcēm raksturīgu funkciju (temperatūras noteikšana, pamatojoties, piemēram, uz šķidrumu vai metālu mehānisku izplešanos, fizikālām izmaiņām vai elektriskiem impulsiem utt.), nevar tikt klasificētas KN pozīcijā 9025?
            
         
               3)
            
            
               Ja atbilde arī uz otro jautājumu ir noraidoša: vai termometrs KN pozīcijas 9025 izpratnē ir arī ierīce, kas norāda, ka preces temperatūra, kas ir jāizmēra, ir sasniegusi norādīto vērtību (robežvērtību), pat ja ierīce neatbilst tādiem kritērijiem kā mērījuma rezultāta reproducējamība, temperatūras grafika pastāvīga rādīšana un ierīces atkārtotas lietošanas iespējamība?